বলিভিয়ার ভাষা
স্পেনীয় ভাষা বলিভিয়ার সরকারি ভাষা। বলিভিয়ার প্রায় অর্ধেক জনগণ এই ভাষাতে কথা বলে। বলিভিয়াতে আরও প্রায় ৪০টি ভাষা প্রচলিত। এদের মধ্যে কেচুয়া ভাষাতে প্রায় এক-তৃতীয়াংশ এবং আইমারা ভাষাতে এক-পঞ্চমাংশ বলিভীয়াবাসী কথা বলে। ১৯৮০-এর দশকের মধ্যভাগে এখানে মেনোনাইট জার্মান ভাষার প্রায় ১৮ হাজার বক্তা ছিল। আন্তর্জাতিক বাণিজ্য ও পর্যটনশিল্পে স্পেনীয় ভাষার পাশাপাশি ইংরেজি ভাষার প্রচলন বেড়েছে।